Diari Oficial de la Generalitat Valenciana


Sumari del DOGV 4862, del 14-10-2004 (2004/10954)

DECRET 212/2004, de 8 d'octubre, del Consell de la Generalitat, pel qual s'autoritza l'ampliació d'ensenyaments en la Universitat Miguel Hernández d'Elx.
---------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10384


Data del document
:   08-10-2004

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * Universitat Miguel Hernández
    * centre d'ensenyament
    * legislació
    * universitat
    * títol d'estudis

DECRET 212/2004, de 8 d'octubre, del Consell de la Generalitat, pel qual s'autoritza l'ampliació d'ensenyaments en la Universitat Miguel Hernández d'Elx. [2004/A10408]
  
El Consell Econòmic de la Universitat Miguel Hernández d'Elx va sol·licitar autorització per a la implantació dels ensenyaments universitaris conduents a l'obtenció dels títols oficials de Llicenciat en Ciències de l'Activitat Física i de l'Esport, adjuntat la documentació justificativa que exigixen els articles 6 i següents del Reial Decret 557/1991, de 12 d'abril, sobre creació i reconeixement d'universitats i centres universitaris.
  
El Consell Valencià d'Universitats va tindre coneixement de la sol·licitud de la Universitat Miguel Hernández d'Elx, tal com disposa, respecte a la creació, ampliació i transformació de centres i ensenyaments universitaris, l'article 3 de la Llei 5/2002, de 19 de juny, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià, en la sessió de 23 de juliol de 2004.
  
Por tot això, vist l'article 8 de la Llei Orgànica 6/2001, de 21 de desembre, d'Universitats, i havent-se complit els requisits exigits pel Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 8 d'octubre de 2004,
  
DECRETE
  
Article 1
  
Autoritzar a la Universitat Miguel Hernández d'Elx la implantació dels ensenyaments conduents a l'obtenció del títol oficial de Llicenciat en Ciències de l'Activitat Física i de l'Esport, que seran organitzats per la Facultat de Ciències Socials i Jurídiques d'Elx.
  
Article 2
  
La posada en funcionament dels ensenyaments a què es referix el present decret seran autoritzats pel conseller d'Empresa, Universitat i Ciència una vegada homologat pel Govern el títol oficial a expedir pel centre, d'acord amb el que establix l'article 35 de la Llei Orgànica 6/2001, de 21 de desembre, d'Universitats, i en el Reial Decret 49/2004, de 19 de gener, sobre homologació de plans d'estudis i títols de caràcter oficial i validesa en tot el territori nacional.
  
DISPOSICIONS FINALS
  
Primera
  
Es faculta el conseller d'Empresa, Universitat i Ciència per a dictar les disposicions necessàries per a l'aplicació i l'execució del que disposa este decret.
  
Segona
  
Este decret tindrà efectes a partir de l'endemà de la seua publicació en el Diari Oficial de la Generalitat Valenciana.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,
  
JUSTO NIETO NIETO